# אורקל (בסיס נתונים)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בסיס נתונים אורקל
פיתוח | אורקל
גרסה אחרונה | 10g Release 2 ב-2005
מערכת הפעלה | ראה פרוט בערך
רשיון | קנייני\חופשי (ראה פרוט בערך)
קטגוריה | בסיס נתונים RDBMS
דף בית | www.oracle.com

אורקל הינה תוכנה לניהול בסיסי נתונים בצורה טבלאית (RDBMS). לעיתים מכונה התוכנה עצמה בסיס נתונים ללא הבדלה בינה ובין בסיס הנתונים שבפועל מאוכסן בה.

חברת אורקל עצמה מטשטשת לעיתים קרובות את ההבדלים בין

1. המידע המנוהל על ידי בסיס הנתונים
2. בסיס הנתונים עצמו וכלי הניהול הפנימיים שבו
3. רכיבי התוכנה המריצים את בסיס הנתונים

בכך שהיא מכנה את מערכת ניהול הנתונים אותה היא מוכרת כ"בסיס הנתונים אורקל". הבידול שבין המידע המנוהל (מסד הנתונים) והתוכנה אשר מנהלת את המידע (DBMS/RDBMS) מסתמך, בעיני גוף השיווק של אורקל, על היוון המילים "בסיס נתונים".

חברת אורקל מייצרת ומשווקת בסיסי נתונים אשר תוכנות מסדי נתונים רבות משתמשות על פלטפורמות מחשוב שונות.

מקימי החברה הם לארי אליסון וידידו ועמיתו לעבודה בוב מינר ואד אוטס אשר הקימו חברת יעוץ בשם "Software Development Laboratories (SDL)" ופיתחו את בסיס הנתונים המקורי בשם אורקל. הם כינו את המוצר בשם אורקל על שם קוד פרוייקט ה-CIA שבו הם עבדו כאשר עבדו לפני כן בחברת Ampex.

## [עריכה] מבנה בסיס הנתונים

בסיס הנתונים של אורקל מורכב משני גורמים עיקריים: Instance ושטח האיכסון. רכיב הInstance עצמו מורכב מתהליכי מערכת הפעלה מצד אחד וממבני זכרון שונים מאידך. תהליכי מערכת ההפעלה הטיפוסיים הם (PMON (the process monitor) , SMON (the system monitor ו-DBWR (database writer).

מבני הזכרון בהם משתמש בסיס הנתונים נקרא SGA (Shared or System Global Area) והוא ממוקם בצד השרת. ה-SGA מכיל בתוכו בד"כ מטמון של נתונים או תוכניות שירות., פקודות SQL שהורצו לאחרונה ותוכניות ההפעלה שלהן ומידע על המשתמשים. בנוסף לשטחי אכסון, בסיס הנתונים מורכב גם מקבצי redo logs אשר שומרים את ההסטוריה של התנועות. מידע זה מסייע במידת הצורך לשיחזור בסיס הנתונים ועבור שכפול המידע לבסיסי נתונים אחרים.

בסיס הנתונים אורקל שומר את המידע על אמצעי אכסון שונים. ניתן להתבונן בצורת האכסון בשתי דרכים: הצורה הלוגית - שימוש ב-tablespaces ובצורה הפיזית של שמירת קבצי מידע (data files). כל tablespace יכול להכיל מבחר של סוגי מידע במקטעים שונים (segments): אינפורמציה טבלאית, אינדקסים וכדומה. מקטעי מידע אלה יכולים להיות מורכבים ממקטע מידע אחד היותר הנקרא extent. ה-extents מורכבים אף הם ממקטעי מידע רציפים של בלוקים ברמת מערכת ההפעלה. הבלוקים הם היחידה הבסיסית בה מאוכסנים הנתונים בבסיס הנתונים. ברמה הפיזית, קבצים מורכבים מבלוקי מידע בגדלים משתנים (בדרך כלל לפי מערכת ההפעלה).

אורקל מנהל את השימוש במבנה הנתונים שלה בעזרת מידע הנשמר ב-tablespace יעודי בשם SYSTEM. ב-tablespace זה בסיס הנתונים שומר את מילון המידע שלו ולעיתים קרובות גם את האינדקסים ואשכולות של טבלאות שונות. מגרסה 8i, ניתן להגדיר tablespaces כך שאלו ינוהלו באופן מקומי בתוך כותרת (header) הקבצים המרכיבים את ה-tablespace עצמם ולא באמצעות שימוש ב-tablespace חיצוני.

ישנה אפשרות לכתוב, לאכסן ולהריץ פרוצדורות ופונקציות בתוך בסיס הנתונים. בסיס הנתונים תומך כיום במספר שפות: PL/SQL - שפה פרוצדורלית קניינית של חברת אורקל או בשימוש בשפת תכנות מונחית עצמים - Java אשר מופעלת ישירות מתוך מסד הנתונים. ישנה אפשרות נוספת של כתיבת קוד חיצוני לבסיס הנתונים באמצעות השפות C או פסקל ולהשתמש בהן מתוך בסיס הנתונים.

גרסאות ישנות יותר של בסיס הנתונים אורקל (לפני גרסה 10g) הכילו משתמש לדוגמא בשם scott. לאחר סיום תהליך ההתקנה המשתמש יכול היה להתחבר לתוך בסיס הנתונים באמצעות שם המשתמש scott והסיסמא tiger. האגדה מספרת ששם הסכמה "scott" נוצר בעקבות שמו של ברוס סקוט, אחד מהעובדיה הראשונים של SDL וחתולו בשם Tiger.

## [עריכה] הסטוריה

### [עריכה] ארועים חשובים מבחינת החברה והטכנולוגיה

- 1977 - לארי אליסון מקים את Software Development Laboratories.
- 1979 - DSL משנה את שמה ל- Relational Software, Inc. (RSI) ומציגה בפעם הראשונה את המוצר "בסיס הנתונים היחסי אורקל" (גרסה 2) בצורה מסחרית. גרסה זו לא תומכת בתנועות אבל מממשת ממשק בסיסי של SQL, שאילתות ו-joins. החברה מעולם לא שחררה את גרסה 1 של התוכנה וזה היה "טריק שיווקי".
- 1983 - RSI משנה את שמה ל"אורקל" (Oracle Corporation) וממצבת את עצמה באמצעות מוצר הדגל שלה. בשנה זו שוחררה גרסה 3 אשר נכתבה מחדש בשפת C ותמכה בפעולות COMMIT ו-ROLLBACK לצורך תנועות. גרסה 3 הורחבה גם מעבר לפלטפורומות ה-Digital VAX/VMS והחלה לתמוך גם בסביבות Unix. בגרסה זו החלה תמיכה במספר מעבדים בו זמנית (SMP).
- 1984 חברת אורקל משחררת את גרסה 4 ומציגה את "עקביות הקריאה" (read-consistency) - עקרון המבטיח שהנתונים החוזרים משאילתא נכונים לתחילת פעולתה ולא ישתנו בזמן ריצתה.
- משנת 1985 ואילך, חברת אורקל החלה לתמוך בתצורת שרת-לקוח ובשילוב רשתות נתונים שהחלו נפוצות באמצע שנות השמונים של המאה העשרים אורקל החלה תמוך בשאילתות מבוזרות החל מגרסה 5 של החברה.
- 1989 - חברת אורקל מציגה כלים אפליקטיביים ומפתחת מוצר ERP בשם Oracle Financials המבוסס על בסיס הנתונים שלה. גרסה 6 יוצאת ומוסיפה תמיכה ב-PL/SQL, נעילות ברמת השורה ו[[גיבוי|גיבויים] "חמים".
- 1992 - אורקל משחררת את גרסה 7h (ה-h מייצגת את המילה datawareHouse).
- 1997 - אורקל משחררת את גרסה 8 אשר תומכת בפיתוח מונחה עצמים ותמיכה באפליקציות מולטימדיה.
- 1999 - אורקל משחררת את גרסה 8i. למרות ששמה דומה לגרסה שיצאה בשנת 1997, גרסה זו מציגה שינויים רבים במוצר ומיועדת לתמיכה באפליקציות אינטרנט אשר הפכו לנפוצות ביותר. ה-i מייצג את המילה Internet. בגרסה זו הוצגה לראשונה התמיכה הטבעית בJVM.
- 2001 - אורקל מציגה את גרסה 9i עם למעלה מ-400 תכונות חדשות הכוללות את היכולת לקרוא ולכתוב מסמכי XML. בגרסה זו גם מתווספת האפשרות ליצור אשכולות של מסדי נתונים באמצעות המוצר Oracle Real Application Clusters.
- 2003 - אורקל משחררת את גרסה 10g. ה-g מסמלת "Grid" בניסון שיווקי לדחוף את מסד הנתונים ולמצב אותו כמוכן למחשוב שריגי.
- 2005 - אורקל משחררת גרסה משופרת של 10g המכונה 10gR2 ובו היא מציגה יכולת לשלוף נתונים הנכונים לנקודת זמן (קרובה) מבלי להתחשב בתנועות ובשיפור התחזוקה העצמאית של מסד הנתונים. כמו כן הוצגו שינויים מרחיקי לכת בניהול הזכרון של התוכנה.
- 2006 - אורקל מציגה את גרסה 11g אך לא משחררת גרסה רשמית.

### [עריכה] מספרי גרסאות

החל מגרסה 7 של המוצר, אורקל שינו את שיטת מספור הגרסאות שלה כך שיכילו גם את מספר השחרור (Release) של הגרסה בנוסף למספרה הרשמי.
מספרי הגרסאות החל מגרסה 7 הם:

- Oracle7: 7.0.16 — 7.3.4
- Oracle8 Database: 8.0.3 — 8.0.6
- Oracle8i Database Release 1: 8.1.5.0 — 8.1.5.1
- Oracle8i Database Release 2: 8.1.6.0 — 8.1.6.3
- Oracle8i Database Release 3: 8.1.7.0 — 8.1.7.4
- Oracle9i Database Release 1: 9.0.1.0 — 9.1.0.5
- Oracle9i Database Release 2: 9.2.0.1 — 9.2.0.8 (גרסה פעילה - שחרור עדכון אחרון: אוגוסט 2006)
- Oracle Database 10g Release 1: 10.1.0.2 — 10.1.0.5 (גרסה פעילה - שחרור עדכון אחרון: פברואר 2006)
- Oracle Database 10g Release 2: 10.2.0.1 — 10.2.0.2 (גרסה פעילה - שחרור עדכון אחרון: מרץ 2006)

ניתן להעזר בטבלת עדכונים לפי מערכת הפעלה כדי לראות את תאריך השחרור האחרון של כל עדכון תוכנה.

### [עריכה] רשימת ראשונים

- 1979 - הראשונים בשחרור בסיס נתונים מסחרי מבוסס SQL.
- 1983 - הראשונים לתמוך בבסיס נתונים המאפשר שימוש במספר מעבדים במקביל.
- 1986 - הראשונים ליצור בסיס נתונים מבוזר.
- 1993 - הראשונים לתמוך לחלוטין בANSI SQL.
- 1995 - הראשונים לתמוך במסד נתונים הפועל ב64 סיביות.
- 1997 - הראשונים ליצור מסד נתונים מבוסס רשת (web).
- 1998 - הראשונים לספק תמיכה טבעית במנוע Java - JRE.
- 1999 - הראשונים לשחרר בסיס נתונים טבלאי מסחרי לסביבת לינוקס.
- 1999 - הראשונים לשחרר בסיס נתונים התומך ב-XML.
- 2001 - הראשונים לשחרר בסיס נתונים התומך במחשוב שריגי המשתף את כל המשאבים בין המחשבים בצביר.

## [עריכה] מהדורות

מעבר לגרסאות השונות שפורטו, אורקל סיפקה "מהדורות" שונות של בסיס הנתונים - בעיקר לצרכי רישוי ושיווק.

- Standard Edition - הכילה גרסה בסיסית של יכולות בסיס הנתונים.
- Enterprise Edition - הכילה תוספת של תכונות מעבר לגרסה הבסיסית - בעיקר בתחום הביצועים והאבטחה.

- Standard Edition One - הוצגה בגרסה 10g - גרסה מוחלשת המסוגלת לעבוד עד שני מעבדים בלבד.
- Express Edition - הוצגה בשנת 2005 והציעה שימוש חופשי לפלטפורמות חלונות ו-לינוקס עם הגבלה לשימוש על מעבד אחד, 4 גיגה של נתוני משתמש וגיגה אחד של זכרון בלבד.
- Oracle Personal Edition - מוצר בעל היכולות של Enterprise Edition עם הגבלת השימוש לתחנת עבודה אחת.
- Oracle Lite - גרסה של בסיס הנתונים המיועדת בעיקר לשימוש על מחשבים ניידים.

## [עריכה] מערכות הפעלה

לפני גרסת 9i, חברת אורקל תמכה במספר גדול של מערכות הפעלה וסביבות עבודה. מאז גרסת 9i אוחדו הגרסאות לתמיכה במספר מצומצם יותר של מערכות הפעלה.

מערכות הפעלה הנתמכות בגרסה 10gR2:

- HP Tru64 Unix
- HP-UXPA-RISC (64-bit)
- HP-UX Itanium
- IBM AIX Based System (5L)
- IBM z/OS (OS/390)
- IBM Power Based Linux
- לינוקס x86
- Linux x86-64 (AMD64/EM64T)
- Linux Itanium
- Microsoft Windows (32-bit)
- Microsoft Windows Itanium (64-bit)
- Microsoft Windows x86-64 (AMD64/EM64T) - תמיכה בפלטפורמה אשר לא הייתה קיימת בגרסאות קודמות.
- Solaris Operating Env (SPARC 64-bit)

פלטפורמות הנתמכות בגרסה 10gR1 הן הפלטפורמות הנתמכות בגרסה 10gR2 בתוספת:

- IBM S/390 Based Linux
- Solaris Operating Env (x86) - נתמכה רק בגרסה זו.

מערכות הפעלה הנתמכות בגרסה 9iR2 הן הפלטפורמות הנתמכות בגרסה 10gR1 ובתוספת:

- HP OpenVMS Alpha
- IBM RS/600(64-bit)
- Solaris Operating Env (SPARC 32-bit)

נתוני מערכות ההפעלה מפורטות כפי שתועדו במסמך חברת אורקל: Latest Patch Set Release by Platform.

## [עריכה] קישורים חיצוניים

- אתר חברת אורקל.
- גרסאות בסיס הנתונים להורדה חופשית מאתר אורקל.
- ספרות אורקל באתר אורקל.
- אתר שאלות ותשובות של טומס קייט.
- ארגון משתמשי אורקל בישראל.

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%A7%D7%9C_%28%D7%91%D7%A1%D7%99%D7%A1_%D7%A0%D7%AA%D7%95%D7%A0%D7%99%D7%9D%29.html

קטגוריה: בסיסי נתונים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Français
- Gaeilge
- Italiano
- Lietuvių
- Nederlands
- 日本語
- Polski
- Português
- Русский
- Slovenčina
- Suomi
- Svenska